На основу чл. 11. и 22. став 4. Покрајинске скупштинске одлуке о буџету АП Војводине за 2018. годину („Службени лист АПВ“, брoj 57/2017), у вези са Покрајинском скупштинском одлуком о програму заштите, уређења и коришћења пољопривредног земљишта на територији Аутономне покрајине Војводине у 2018. години, („Службени лист АПВ“, број 57/2017), и Пословником о раду комисије за израду конкурса и правилника и поступања по конкурсима расписаних у Покрајинском секретаријату за пољопривреду, водопривреду и шумарство, Покрајински секретаријат за пољопривреду, водопривреду и шумарство (у даљем тексту: Покрајински секретаријат) расписује

**КОНКУРС** **ЗА ДОДЕЛУ СРЕДСТАВА ЗА СУФИНАНСИРАЊЕ**

**НАБАВКЕ ОПРЕМЕ И СИСТЕМА ЗА НАВОДЊАВАЊЕ И ОПРЕМЕ ЗА ПОБОЉШАЊЕ ВОДНОГ,**

**ВАЗДУШНОГ И ТОПЛОТНОГ РЕЖИМА БИЉАКА НА ТЕРИТОРИЈИ АП ВОЈВОДИНЕ У 2018.ГОДИНИ**

1. **ЦИЉ И ПРЕДМЕТ КОНКУРСА**

Циљ конкурса јесте повећање обрадивих површина под опремом и системима за наводњавање у Аутономној покрајини Војводини, као и заштита земљишта кроз спречавање развоја корова уз побољшање водног, ваздушног и топлотног режима биљака.

Предмет конкурса јесте додела бесповратних средстава за суфинансирање изградње цевовода и набавке опреме и система за наводњавање: опремање бунара, набавка пумпи и агрегата за наводњавање, набавка система за наводњавање вештачком кишом, субиригација, материјала за покривање повртарских и воћарско - виноградарских култура и цвећа, у циљу заштите од мраза - агротекстил, малч фолије и друго.

1. **ВИСИНА И НАМЕНА СРЕДСТАВА**

Бесповратна средства која се додељују по овом конкурсу износе до **310.000.000,00 динара**.

Бесповратна средства за подршку инвестиција по овом конкурсу утврђују се у **износу до 60%** од укупно прихватљивих трошкова инвестиције.

За подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене бесповратна средства за подршку инвестиција по овом конкурсу утврђују се у **износу до 70%** од укупних прихватљивих трошкова ивестиције.

Приликом обрачуна, узима се вредност прихватљивих трошкова инвестиције **без пореза на додату вредност (ПДВ)**.

**Максималан износ бесповратних средстава** по једној пријави не може бити већи од **10.000.000,00 динара**,односно **11.000.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

**Минималан износ бесповратних средстава** по једној пријави износи **21.000,00 динара**, а разматраће се само пријаве чија је вредност прихватљивих трошкова инвестиције једнака **35.000,00 динара** или већа од тог износа.

Подносилац пријаве може поднети само једну пријаву по конкурсу, која може да се односи на више сектора, као и за више намена у оквиру истог сектора.

Приликом разматрања поднетих пријава за остваривање бесповратних средстава, неће се признавати инвестиције и купљена опрема пре 01.01.2018. године, што мора бити документовано рачунима са спецификацијом опреме, отпремницама, изводима из банке, гарантним листовима, царинским декларацијама, уколико је реч о опреми из увоза, и другим доказима, који носе датум након 01.01.2018.године.

1. **Сектор воћа:**

Прихватљиве инвестиције су следеће:

* + ***Опрема и уређаји за наводњавање: пумпе, агрегати, распрскивачи, системи „кап по кап“, са припадајућом опремом, системи за филтрирање, системи за фертиригацију, опремање бунара, цистерне за наводњавање***

**Максималан износ бесповратних** **средстава** за једну намену износи највише до 250.000,00 динара по једном хектару површине по кориснику за наведену опрему, а максимално до 4,99 хектара, односно **1.247.500,00 динара**, односно275.000,00 динара по једном хектару површине по кориснику за наведену опрему, а максимално до 4,99 хектара, односно **1.372.250,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

**Максималан износ бесповратних** **средстава** за две или више намена износи највише до 400.000,00 динара по једном хектару површине по кориснику за наведену опрему, а максимално до 4,99 хектара, односно **1.996.000,00 динара**, односно440.000,00 динара по једном хектару површине по кориснику за наведену опрему, а максимално до 4,99 хектара, односно **2.195.600,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Субиригација***

**Максималан износ бесповратних средстава** износи највише до 160.000,00 динара по једном хектару површине по кориснику за наведену опрему, а максимално до 4,99 хектара, односно **798.400,00 динара**, односно176.000,00 динара по једном хектару површине по кориснику за наведену опрему, а максимално до 4,99 хектара, односно **878.240,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Изградња цевовода***

**Максималан износ бесповратних средстава** не може бити већи од 30% вредности прихватљивих трошкова инвестиције, односно највише до 800,00 динара по дужном метру, а максимално за 2.000 m, односно **1.600.000,00 динара**, односно највише до 880,00 динара по дужном метру, а максимално за 2.000 m, односно **1.760.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Материјали за покривање култура, у циљу заштите од мраза – агротекстили и малч фолије***

**Максималан износ бесповратних средстава** износи највише до 38.000,00 динара по једном хектару површине по кориснику за наведену опрему, а максимално до 4,99 хектара, односно **189.620,00 динара**, односно 41.800,00 динара по једном хектару површине по кориснику за наведену опрему, а максимално до 4,99 хектара, односно **208.582,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

1. **Сектор поврћа:**

Прихватљиве инвестиције су следеће:

* + ***Опрема и уређаји за наводњавање: пумпе, агрегати, распрскивачи, системи „кап по кап“, са припадајућом опремом, системи за филтрирање, системи за фертиригацију, опремање бунара, цистерне за наводњавање***

**Максималан износ бесповратних** **средстава** за једну намену износи највише до 250.000,00 динара по једном хектару површине по кориснику за наведену опрему, а максимално до 2,99 хектара, односно **747.500,00 динара**, односно275.000,00 динара по једном хектару површине по кориснику за наведену опрему, а максимално до 2,99 хектара, односно **822.250,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

**Максималан износ бесповратних** **средстава** за две или више намена износи највише до 400.000,00 динара по једном хектару површине по кориснику за наведену опрему, а максимално до 2,99 хектара, односно **1.196.000,00 динара**, односно440.000,00 динара по једном хектару површине по кориснику за наведену опрему, а максимално до 2,99 хектара, односно **1.315.600,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Субиригација***

**Максималан износ бесповратних средстава** износи највише до 160.000,00 динара по једном хектару површине по кориснику за наведену опрему, а максимално до 2,99 хектара, односно **478.400,00 динара**, односно176.000,00 динара по једном хектару површине по кориснику за наведену опрему, а максимално до 2,99 хектара, односно **526.240,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Изградња цевовода***

**Максималан износ бесповратних средстава** не може бити већи од 30% вредности прихватљивих трошкова инвестиције, односно највише до 800,00 динара по дужном метру, а максимално за 2.000 m, односно **1.600.000,00 динара**, односно највише до 880,00 динара по дужном метру, а максимално за 2.000 m, односно **1.760.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Материјали за покривање култура, у циљу заштите од мраза – агротекстили и малч фолије***

**Максималан износ бесповратних средстава** износи највише до 38.000,00 динара по једном хектару површине по кориснику за наведену опрему, а максимално до 2,99 хектара, односно **113.620,00 динара**, односно 41.800,00 динара по једном хектару површине по кориснику за наведену опрему, а максимално до 2,99 хектара, односно **124.982,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

1. **Сектор осталих усева:**

Прихватљиве инвестиције су следеће:

* + ***Опрема и уређаји за наводњавање: пумпе, агрегати, опремање бунара, водени топови, системи бочних крила, цистерне за наводњавање***

**Максималан износ бесповратних** **средстава** за једну намену износи највише до 250.000,00 динара по једном хектару површине по кориснику за наведену опрему, а максимално до 10 хектара, односно **2.500.000,00 динара**, односно275.000,00 динара по једном хектару површине по кориснику за наведену опрему, а максимално 10 хектара, односно **2.750.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

**Максималан износ бесповратних** **средстава** за две или више намена износи највише до 400.000,00 динара по једном хектару површине по кориснику за наведену опрему, а максимално до 10 хектара, односно **4.000.000,00 динара**, односно440.000,00 динара по једном хектару површине по кориснику за наведену опрему, а максимално до 10 хектара, односно **4.400.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Субиригација***

**Максималан износ бесповратних средстава** износи највише до 160.000,00 динара по једном хектару површине по кориснику за наведену опрему, а максимално до 10 хектара, односно **1.600.000,00 динара**, односно176.000,00 динара по једном хектару површине по кориснику за наведену опрему, а максимално до 10 хектара, односно **1.760.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Тифони, под условом да се наводњава минимум 5 хектара по једној машини. Корисник може да оствари право на бесповратна средства за највише две машинe у типу „Тифона“, које су уписане у Регистар пољопривредних газдинстава***

**Максималан износ бесповратних** **средстава** за један тифон не може бити већи од **800.000,00 динара** по машини, односно **880.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Изградња цевовода***

**Максималан износ бесповратних средстава** не може бити већи од 30% вредности прихватљивих трошкова инвестиције, односно највише до 800,00 динара по дужном метру, а максимално за 2.000 m, односно **1.600.000,00 динара**, односно највише до 880,00 динара по дужном метру, а максимално за 2.000 m, односно **1.760.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

* + ***Системи за наводњавање у типу „ренџер”, „центар пивот” и „линеар”, под условом да се наводњава најмање 30 хектара површине, које су уписане у Регистар пољопривредних газдинстава***

**Максималан износ бесповратних средстава** не може бити већи од 50% вредности прихватљивих трошкова инвестиције, односно највише до **8.000.000,00 динара**, односно **8.800.000,00 динара** за подносиоце пријава: физичка лица, предузетнике и правна лица, чија је инвестиција на подручју са отежаним условима рада у пољопривреди, физичка лица и овлашћена лица у правном лицу млађа од 40 година и жене.

1. **КОРИСНИЦИ**

Право на подстицаје остварују лица која су уписана у Регистар пољопривредних газдинстава и налазе се у активном статусу, и то:

1. **физичко лице:**

- носилац регистрованог комерцијалног породичног пољопривредног газдинства,

- предузетник носилац регистрованог комерцијалног породичног пољопривредног газдинства.

1. **правно лице**:

- привредно друштво,

- земљорадничка задруга.

Привредно друштво може остварити право на подстицаје ако је разврстано у микро и мало правно лице, у складу са законом којим се уређује рачуноводство („Службени гласник РС“, број 62/2013).

Лице из става 1. ове тачке остварује право на подстицаје за инвестиције у следећим секторима:

1. **Сектор воћа;**
2. **Сектор поврћа;**
3. **Сектор осталих усева.**
4. **УСЛОВИ ЗА УЧЕШЋЕ НА КОНКУРСУ**

**За физичка лица и правна лица:**

1. регистровано пољопривредно газдинство мора бити уписано у Регистар пољопривредних газдинства и да се налази у активном статусу;
2. подносилац пријаве мора имати пребивалиште на територији јединице локалне самоуправе са територије АП Војводине, односно подносиоци пријаве правна лица морају имати седиште на територији јединице локалне самоуправе с територије АП Војводине, с тим што и место реализације инвестиције мора бити на територији јединице локалне самоуправе са територије АП Војводине;
3. парцеле на којима се поставља опрема – која је предмет инвестиције конкурса – морају бити уписане у Регистар пољопривредних газдинстава. Уколико је парцела у закупу, потребно је да је до истека уговора о закупу преостало најмање пет година;
4. подносилац пријаве мора регулисати обавезе по решењима о накнадама за одводњавање/наводњавање закључно са 2017. годином;
5. подносилац пријаве мора регулисати доспеле пореске обавезе закључно са 2017. годином за подносиоца пријаве (издато од стране надлежног органа јединице локалне самоуправе где се налази предметна инвестиција, ако се пребивалиште подносиоца пријаве налази на територији друге локалне самоуправе онда треба доставити напред наведено уверење и од те локалне самоуправе);
6. подносилац пријаве мора измирити доспеле обавезе по уговорима о закупу пољопривредног земљишта у државној својини за 2017. годину;
7. подносилац пријаве за инвестицију за коју подноси пријаву не сме користити подстицаје по неком другом основу (субвенције, подстицаји) за исту намену, односно иста инвестиција не сме бити предмет другог поступка за коришћење подстицаја, осим подстицаја у складу с посебним прописом којим се уређује кредитна подршка регистрованим пољопривредним газдинствима;
8. подносилац пријаве не сме имати неиспуњених уговорних обавеза према Покрајинском секретаријату, као ни према Министарству пољопривреде, шумарства и водопривреде, на основу раније потписаних уговора;
9. подносилац пријаве и добављач опреме не могу да представљају повезана лица - у смислу члана 62. Закона о привредним друштвима („Службени гласник“, бр. 36/11 и 99/11 и 83/14 и 5/15);
10. да се плаћање врши на текући рачун добављача или готовински, а плаћања путем компензације и цесије неће бити призната;

**Додатни услови за предузетнике:**

1. предузетник мора бити регистрован у Агенцији за привредне регистре;

**Додатни услови за правна лица:**

1. правно лице мора бити регистровано у Агенцији за привредне регистре;
2. не сме бити покренут поступак стечаја и/или ликвидације;
3. мора бити разврстано у микро и мало правно лице, у складу са законом којим се уређује рачуноводство;
4. земљорадничке задруге морају имати обављену задружну ревизију.

**4.1.СПЕЦИФИЧНИ УСЛОВИ ЗА УЧЕШЋЕ НА КОНКУРСУ**

1. **Сектор воћа:**

Корисник средстава, у зависности од врсте инвестиције остварује правo на суфинансирање инвестиције у сектору воћа ако у Регистру пољопривредних газдинстава има уписано воће у складу са шифарником биљне производње и ако је предмет инвестиције везан за производњу тог воћа.

Лице из става 1. овог члана остварује правo на суфинансирање инвестиције у сектору воћа за инвестиције у набавку опреме и система за наводњавање воћа ако у Регистру пољопривредних газдинстава има уписано до 1,99 ha јагодичастог воћа и/или до 4,99 ha осталог воћа.

1. **Сектор поврћа:**

Корисник средстава, у зависности од врсте инвестиције остварује правo на суфинансирање инвестиције у сектору поврћа ако у Регистру пољопривредних газдинстава има уписано поврће у складу са шифарником биљне производње и ако је предмет инвестиције везан за производњу тог поврћа.

Лице из става 1. овог члана остварује правo на суфинансирање инвестиције у сектору поврћа за инвестиције у набавку опреме и система за наводњавање поврћа ако у Регистру пољопривредних газдинстава има уписано до 0,49 ha поврћа у заштићеном простору и/или до 2,99 ha поврћа на отвореном простору.

1. **Сектор осталих усева:**

Корисник средстава, у зависности од врсте инвестиције остварује правo на суфинансирање инвестиције у сектору осталих усева ако у Регистру пољопривредних газдинстава има уписане остале усеве у складу са шифарником биљне производње и ако је предмет инвестиције везан за производњу осталих усева.

Лице из става 1. овог члана остварује правo на суфинансирање инвестиције у сектору осталих усева за инвестиције у набавку опреме и система за наводњавање осталих усева ако у Регистру пољопривредних газдинстава има уписано до 99,99 ha осталих усева.

1. **ВРЕМЕНСКИ ОКВИР**

Конкурс је отворен до утрошка средстава, а закључно са 15.05.2018. године.

1. **ПОТРЕБНА ДОКУМЕНТАЦИЈА**

**За физичка лица и правна лица:**

1. читко попуњен образац пријаве са обавезним потписом, док је за правна лицаобавезан и печат подносиоца;
2. фотокопија личне карте или очитана чипована лична карта носиоца регистрованог пољопривредног газдинства или овлашћеног лица у правном лицу;
3. оригинал извода из Регистра пољопривредних газдинстава, који издаје Управа за трезор (прва страна извода РПГ са основним подацима и друге стране извода са подацима о површинама и производњи, не старији од 30 дана од дана подношења пријаве);
4. оригинал рачун за набавку предметне инвестиције. Спецификација опреме треба да садржи основне карактеристике машина и опреме (подаци исказани у обрасцу пријаве морају бити исти као у рачуну);
5. отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;
6. доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је физичко лице извршило готовинско или плаћање картицом може доставити само фискални исечак;
7. фотокопија уговора о кредиту, уколико је предметна инвестиција набављена путем кредита;
8. за инвестиције које су преко 300.000,00 динара, може се поднети предрачун са спецификацијом опреме, а коначан оригинал рачун мора бити идентичан предрачуну по износу, спецификацији и добављачу опреме, односно извођачу радова;
9. фотокопија гарантног листа за опрему за коју је то предвиђено важећим прописима;
10. јединствену царинску исправу (уколико је подносилац пријаве директни увозник) - не старија од 01.01.2018. године;
11. доказ o регулисаној накнади за одводњавање/наводњавање (потврда ЈВП „Воде Војводине“) закључно са 2017. годином за подносиоца пријаве;
12. уверење о измиреним доспелим пореским обавезама закључно са 2017. годином за подносиоца пријаве (издато од стране надлежног органа јединице локалне самоуправе где се налази предметна инвестиција, ако се пребивалиште подносиоца пријаве налази на територији друге локалне самоуправе онда треба доставити напред наведено уверење и од те локалне самоуправе );
13. доказ о измиреним доспелим обавезама за закуп пољопривредног земљишта у државној својини (потврда јединице локалне самоуправе, или фотокопија уговора са Министарством пољопривреде, шумарства и водопривреде и доказ o извршеном плаћању);
14. изјава да добављач и наручилац опреме не представљају повезана лица у складу с чланом 62. Закона о привредним друштвима (изјава је у оквиру обрасца пријаве).

**Додатна обавезна документација за предузетнике:**

1. извод из Агенције за привредне регистре, с пореским идентификационим бројем;

**Додатна обавезна документација за правна лица:**

1. извод из Агенције за привредне регистре, са пореским идентификационим бројем;
2. потврда Агенције за привредне регистре о томе да над правним лицем није покренут поступак стечаја и/или ликвидације;
3. потврда Агенције за привредне регистре о томе да је правно лице разврстано у микро или мало правно лице, у складу са Законом о рачуноводству („Службени гласник РС“, број 62/2013);
4. за земљорадничке задруге потврду овлашћеног Ревизијског савеза да земљорадничка задруга послује у складу са Законом о задругама („Службени гласник РС“, број 112/2015), при чему се потврда издаје на основу коначног извештаја о обављеној задружног ревизији, не старијем од две године, у складу са Законом.

Уколико подносилац пријаве не достави потребну документацију наведену под тачкама 3, 11, 12, 13, 15, 16, 17, 18 и 19, Покрајински секретаријат по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак.

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

1. **УСЛОВИ КОРИШЋЕЊА СРЕДСТАВА**
2. Средства за подршку инвестиција по овом конкурсу додељују се бесповратно;
3. У складу са критеријумима - који су дефинисани Правилником о додели средстава за суфинансирање набавке опреме и система за наводњавање на територији АП Војводине у 2018. години (у даљем тексту Правилник), формира се бодовна листа на основу које се додељују бесповратна средства до утрошка средстава опредељених овим конкурсом;
4. Пријаве на Конкурс које остваре број бодова мањи од 30% од укупног броја бодова - не улазе у даље разматрање Комисије;
5. Подносилац пријаве – физичко лице у обавези је да - приликом потписивања уговора са Покрајинским секретаријатом о коришћењу средстава - достави меницу с меничном изјавом, а правно лице - регистровану меницу с меничном изјавом, као средство обезбеђења да опрема неће бити отуђена у року од пет година, осим за опрему чији је век експлоатације краћи од годину дана;
6. За инвестиције у Сектору осталих усева за набавку система за наводњавање у типу „ренџер”, „центар пивот” и „линеар”, по пријему конкурсне документације, а пре потписивања уговора, Покрајински секретаријат путем свог надлежног сектора налаже Пољопривредној стручној и саветодавној служби АП Војводине да утврди претходно чињенично стање на терену (НУЛТА контрола);
7. Рок за реализацију инвестиције на основу предрачуна јесте 30 дана од дана потписивања уговора;
8. Бесповратна средства исплаћују се након реализације инвестиције, односно након што корисник бесповратних средстава уради монтажу опреме и достави Покрајинском секретаријату следећу документацију:

* захтев за исплату;
* извештај о наменском утрошку средстава;
* оригинал рачун за набавку предметне инвестиције;
* отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;
* доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је физичко лице извршило готовинско или плаћање картицом може доставити само фискални исечак;
* фотокопију уговора о кредиту, уколико је предметна инвестиција набављена путем кредита;

Покрајински секретаријат путем надлежног сектора налаже Пољопривредној стручној и саветодавној служби АП Војводине да утврди чињенично стање на терену, достављањем извештаја и записника Покрајинском секретаријату.

1. Покрајински секретаријат задржава право да од подносиоца пријаве затражи додатну документацију. Исто тако, Покрајински секретаријат може да од пољопривредне инспекције Министарства пољопривреде, шумарства и водопривреде затражи да се изврши контрола реализације предмета уговора, а посебно у случају рачуна и предрачуна који су издати од добављача опреме који нису у систему ПДВ-а и рачуна који су значајно изнад тржишне вредности;
2. У моменту исплате средстава рачун предузетника и правног лица не сме бити у блокади;
3. Поступак доношења одлуке, критеријуми и остала питања везана за конкурс, прописани су Правилником;
4. Бесповратна средства исплаћиваће се у складу с приливом средстава у буџет АП Војводине.
5. **НАЧИН ДОСТАВЉАЊА ПРИЈАВА**

Пријаве с потребном документацијом доставити поштом на адресу: **Покрајински секретаријат за пољопривреду, водопривреду и шумарство, Булевар Михајла Пупина 16, 21000 Нови Сад**, са назнакoм **„КОНКУРС ЗА ДОДЕЛУ СРЕДСТАВА ЗА СУФИНАНСИРАЊЕ НАБАВКЕ ОПРЕМЕ И СИСТЕМА ЗА НАВОДЊАВАЊЕ** **И ОПРЕМЕ ЗА ПОБОЉШАЊЕ ВОДНОГ, ВАЗДУШНОГ И ТОПЛОТНОГ РЕЖИМА БИЉАКА НА ТЕРИТОРИЈИ АП ВОЈВОДИНЕ У 2018. ГОДИНИ“**, или лично на писарници покрајинских органа управе у згради Покрајинске владе, сваког радног дана од 9 до 14 часова.

1. **КОНТАКТ**

Додатне информације могу се добити путем телефона: **021/487-4379;** **од 10 до 14 часова.**

**9.1. ПРЕУЗИМАЊЕ ДОКУМЕНТАЦИЈЕ У ЕЛЕКТРОНСКОЈ ФОРМИ**

Текст конкурса, Правилник, образац пријаве, извештај о наменском утрошку средстава и захтев за исплату могу се преузети са интернет адресе: [*www.psp.vojvodina.gov.rs*](http://www.psp.vojvodina.gov.rs).